Izulu Lithwalisa Nzima Uzulu weZimbabwe
Abantu laba, abagoqela abantwana ababili abathethwe yimfula egcweleyo, bafe emangweni weTsholotsho le Chiredzi
WASHINGTON DC — Abantu makhaza abayisithupha ezabelweni ze Matabeleland North le Masvingo babikwa sebebulewe lizulu elinengi okumangalisayo elina ezigabeni ezithile zeZimbabwe. Abantu laba, abagoqela abantwana ababili abathethwe yimfula egcweleyo, babikwa befe eTsholotsho le Chiredzi. Ezinye izabelo ezilezulu elinengi okumangalisayo yi Mashonaland Central, Manicaland le Mashonaland West. Abantu be Triangle limited babikwa sebesusiwe emizini yabo ngenxa yempompoma zamanzi ezibathwalise nzima. Endaweni ezinjenge Dombodema ePlumtree esabelweni seMatabeleland South, izakhamizi zikhala ngokuthi izulu selitshaye kwazwela. Zithi amabele asetota ngenxa yezulu leli eliqale ukuna ngeviki ephelileyo. Bathi lina kahle nxa kukhangelwe izifuyo lamanzi okunatha. Izulu libikwa njalo line kakhulu koBulawayo lapho okusilela khona amanzi okunatha. Akwaziwa ukuthi amadamu alamanzi anathwa nguzulu wakoBulawayo anjenge ncema asengene amanzi anganani.